CELEX: C2006/326/45
Language: sk
Date: 2006-12-30 00:00:00
Title: Vec C-285/05: Uznesenie Súdneho dvora (druhá komora) z  28. septembra 2006 (návrh na začatie prejudiciálneho konania, ktorý podal Symvoulio tis Epikrateias – Grécko) – Enosi Efopliston Aktoploïas, ANEK, Minoikes grammes, N.E. Lésvou, Blue Star Ferries/Ypourgos Emporikis Naftilías, Ypourgos Aigaíou (Článok 104 ods. 3 rokovacieho poriadku — Nariadenie (EHS) č. 3577/92 — Námorná kabotáž — Prechodné obdobie — Priame uplatnenie — Smernica 98/18/ES — Bezpečnostné pravidlá a normy pre osobné lode — Zlučiteľnosť vnútroštátnej právnej úpravy zakazujúcej poskytovanie námorných služieb loďami, ktoré dosiahli určený vek)

30.12.2006   
            
            
               SK
            
            
               Úradný vestník Európskej únie
            
            
               C 326/23
            
         Uznesenie Súdneho dvora (druhá komora) z 28. septembra 2006 (návrh na začatie prejudiciálneho konania, ktorý podal Symvoulio tis Epikrateias – Grécko) – Enosi Efopliston Aktoploïas, ANEK, Minoikes grammes, N.E. Lésvou, Blue Star Ferries/Ypourgos Emporikis Naftilías, Ypourgos Aigaíou
   (Vec C-285/05) (1)
   
   (Článok 104 ods. 3 rokovacieho poriadku - Nariadenie (EHS) č. 3577/92 - Námorná kabotáž - Prechodné obdobie - Priame uplatnenie - Smernica 98/18/ES - Bezpečnostné pravidlá a normy pre osobné lode - Zlučiteľnosť vnútroštátnej právnej úpravy zakazujúcej poskytovanie námorných služieb loďami, ktoré dosiahli určený vek)
   (2006/C 326/45)
   Jazyk konania: gréčtina
   Vnútroštátny súd, ktorý podal návrh na začatie prejudiciálneho konania
   Symvoulio tis Epikrateias
   Účastníci konania
   
      Žalobcovia: Enosi Efopliston Aktoploïas, ANEK, Minoikes grammes, N.E. Lésvou, Blue Star Ferries
   
      Žalovaní: Ypourgos Emporikis Naftilías, Ypourgos Aigaíou
   Predmet veci
   Návrh na začatie prejudiciálneho konania – Symvoulio tis Epikrateias – Výklad článku 1 ods. 2, článku 4 a článku 6 ods. 3 nariadenia Rady (EHS) č. 3577/92 zoo7. decembra 1992, ktorým sa uplatňuje zásada slobody poskytovania služieb na námornú dopravu v rámci členských štátov (námorná kabotáž) (Ú. v. ES L 364, s. 7; Mim. vyd. 06/002, s. 10) – Možnosť jednotlivcov opierať sa o nariadenie na účely spochybnenia platnosti vnútroštátnej právnej úpravy prijatej pred nadobudnutím účinnosti výnimky ustanovenej nariadením – Výklad článku 5 ods. 2 a článku 6 ods. 3 písm. a), b), c), f) a g) smernice Rady 98/18/ES zo 17. marca 1998 o bezpečnostných pravidlách a normách pre osobné lode (Ú. v. ES L 144, s. 1; Mim. vyd. 07/004, s. 40) – Zlučiteľnosť vnútroštátnej právnej úpravy zakazujúcej poskytovanie námorných služieb loďami, ktoré dosiahli určený vek
   Výrok uznesenia
   
               1.
            
            
               S ohľadom na ustanovenia článku 6 ods. 3 nariadenia Rady (EHS) č. 3577/92 zoo7. decembra 1992, ktorým sa uplatňuje zásada slobody poskytovania služieb na námornú dopravu v rámci členských štátov (námorná kabotáž), sa má toto nariadenie vykladať v tom zmysle, že pred 1. januárom 2004 nepriznáva jednotlivcom práva v oblasti kabotáže medzi gréckymi ostrovmi pre pravidelné osobné a trajektové prepravy, ako aj pre prepravy vykonávané loďami do 650 brt.
            
         
               2.
            
            
               Článok 5 ods. 2 a článok 6 ods. 3 písm. a) až c), f) a g) smernice Rady 98/18/ES zo 17. marca 1998 o bezpečnostných pravidlách a normách pre osobné lode sa majú vykladať v tom zmysle, že vnútroštátna právna úprava, o akú ide v konaní vo veci samej, ktorá absolútne zakazuje lodiam, ktoré prekročili určený vek, vykonávať vnútroštátne plavby, je s nimi v rozpore, pokiaľ dotknutý členský štát neprijal opatrenia na zlepšenie bezpečnostných predpisov v súlade s postupom upraveným v článku 7 ods. 4 tejto smernice.
            
         
      (1)  Ú. v. EÚ C 243, 1.10.2005.